BEM ลุ้น Q2 ฟื้นเด่น ยอดโดยสาร MRT สายสีน้ำเงินพุ่ง จับตากำไรปีนี้ทะลุ 2.3 พันลบ.
BEM ลุ้นไตรมาส 2/65 ฟื้นเด่น ยอดโดยสาร MRT สายสีน้ำเงินพุ่ง จับตากำไรปีนี้ทะลุ 2.3 พันลบ. แนะซื้อเป้า 9.50 บาท
BEM ลุ้นไตรมาส 2/65 ฟื้นเด่น ยอดโดยสาร MRT สายสีน้ำเงินพุ่ง จับตากำไรปีนี้ทะลุ 2.3 พันลบ. แนะซื้อเป้า 9.50 บาท
30 มิ.ย. 2565

บล.โนมูระ พัฒนสิน ระบุในบทวิเคราะห์วันนี้ (29 มิ.ย.2565) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM มีมุมมอง Slightly Positive การปรับขึ้นค่าโดยสารเป็นไปตามสัญญาสัมปทาน และรวมในประมาณการแล้วโดยให้สมมติฐานราคาค่าโดยสารเฉลี่ยเพิ่มขึ้น 0.5-1% ต่อปี ทั้งนี้พบว่าการปรับขึ้นค่าโดยสาร 2 รอบล่าสุด (รอบปี 2561 และปี 2563) ทำให้อัตราค่าโดยสารเฉลี่ยในปีถัดไปเพิ่มขึ้นราว 0.5-2%
โดยคาดผลประกอบการไตรมาส 2/2565 ฟื้นตัวเด่น (เบื้องต้นเราคาดกำไรกว่า 500 ล้านบาท) ตามการฟื้นตัวของปริมาณการใช้ทางด่วนและผู้โดยสารรถไฟฟ้าสายสีน้ำเงิน คาดสัดส่วนยอดใช้ทางด่วนและผู้โดยสารรถไฟฟ้างวดไตรมาส 2/2565 อยู่ที่ 80% และ 67% เมื่อเทียบกับภาวะปกติ ดีขึ้นจากงวดไตรมาส 1/2565  อยู่ที่ 76% และ 58% ตามลำดับ (ไตรมาส 1/2565 กำไรสุทธิ 336 ล้านบาท)
ทั้งนี้คาดกำไรสุทธิปี  2565 อยู่ที่ 2.3 พันล้านบาท เติบโต 129% เทียบช่วงเดียวกันของปีก่อนภายใต้สมมติฐานปริมาณใช้ทางด่วนและผู้โดยสารรถไฟฟ้าคิดเป็นสัดส่วน 88% และ 76% เมื่อเทียบกับภาวะปกติ
คงคำแนะนำ Buy ราคาเป้าหมาย 9.50 บาท (+ Upside risk 1.35 บาท) จาก (1) คาดผลประกอบการฟื้นตัวโดดเด่นตั้งแต่ ไตรมาส 2/565 และ (2) มี Upside risk จากการประมูลรถไฟฟ้าสายสีส้มซึ่ง BEM มีความได้เปรียบในการแข่งขัน (Timeline การประมูล ขายซอง 27 พ.ค.-10 มิ.ย.65 ยื่นซอง 27 ก.ค.65 และเปิดข้อเสนอ 1 ส.ค.65 ลงนามสัญญาในปี 65) และหาก BEM ชนะประมูล ราคาเป้าหมายมี Upside risk อีก 14% หรือ 1.35 บาท